**ประชุมพนักงานเทศบาล ลูกจ้างประจำ และพนักงานจ้างเทศบาลตำบลพรานกระต่าย**

**ประจำเดือน กุมภาพันธ์ 2568**

วันศุกร์ที่ 7 กุมภาพันธ์ 2568

เวลา 15.00 น. ณ ห้องประชุมสภาเทศบาลตำบลพรานกระต่าย

เทศบาลตำบลพรานกระต่ายจัดประชุมพนักงานเทศบาลตำบลพรานกระต่าย ประจำเดือนกุมภาพันธ์ ๒๕๖๘ ณ ห้องประชุมสภาเทศบาลตำบลพรานกระต่าย โดยมีนายอานนท์  อภิชาติตรากูล นายกเทศมนตรีตำบลพรานกระต่าย ประธานเปิดการประชุม ในการประชุมครั้งนี้ได้มีการต้อนรับ นายวสันต์ ปิ่นมณี ปลัดเทศบาลตำบลพรานกระต่าย และนางกมลทิพย์ ศิริทับ เจ้าพนักงานธุรการชำนาญงาน ได้โอนย้ายมาปฏิบัติหน้าที่ ณ เทศบาลตำบลพรานกระต่าย พร้อมทั้งแนะนำตัวให้พนักงานทราบ

นอกจากนั้นแล้วได้มีการมอบนโยบายในการปฏิบัติหน้าที่ โดยให้ทุกคนปฏิบัติหน้าที่โดยยึดถือระเบียบ ข้อกฎหมายในการดำเนินการต่าง ๆ ที่เกี่ยวข้อง อีกทั้งต้องมีคุณธรรม จริยธรรม ในการปฏิบัติหน้าที่ของแต่ละกอง/ฝ่าย ให้กับพนักงานเทศบาลตำบลพรานกระต่ายทราบ รวมทั้งปรึกษา ชี้แจง ข้อราชการอื่น ๆ และนำเสนอให้ที่ประชุมทราบ เพื่อวางแผนการดำเนินงาน รวมทั้งหาแนวทางในการแก้ไขปัญหาร่วมกันเพื่อให้เกิดการพัฒนาท้องถิ่นต่อไป

รวมถึงได้มีการบรรยายในหัวข้อ เรื่อง “นโยบาย No Gift Policy จากการปฏิบัติหน้าที่” โดยมีวัตถุประสงค์เพื่อปลูกจิตสำนึกและสร้างวัฒนธรรมให้เจ้าหน้าที่ทุกคน ในการปฏิเสธการรับของขวัญและของกำนัลทุกชนิดจากการปฏิบัติหน้าที่

 

 